
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2017 M. BIRŽELIO 14 D. NUTARIMO NR. 438 „DĖL VALSTYBINIO SOCIALINIO DRAUDIMO REZERVINIO FONDO SUDARYMO IR VALDYMO NUOSTATŲ PATVIRTINIMO“ PAKEITIMO

2026 m. balandžio 29 d. Nr. 314
Vilnius

Lietuvos Respublikos Vyriausybė nutaria: 
Pakeisti Valstybinio socialinio draudimo rezervinio fondo sudarymo ir valdymo nuostatus, patvirtintus Lietuvos Respublikos Vyriausybės 2017 m. birželio 14 d. nutarimu Nr. 438 „Dėl Valstybinio socialinio draudimo rezervinio fondo sudarymo ir valdymo nuostatų patvirtinimo“:
. Papildyti nauju 3.4 papunkčiu:
„. VSDF įplaukų dalis, susidaranti iš lėšų, pervedamų į VSDF biudžetą pagal Lietuvos Respublikos pensijų kaupimo įstatymo Nr. IX-1691 1, 3, 4, 5, 6, 7, 8, 10, 12, 13, 15, 22, 24, 28, 29, 30, 33, 351, 352, 357, 358, 359, 3510, 36, 37, 40 straipsnių, V skyriaus pavadinimo pakeitimo, Įstatymo papildymo 291 straipsniu ir 6 straipsnio bei Įstatymo priedo pripažinimo netekusiais galios įstatymo 32 straipsnio 3 dalį;“.
. Buvusį 3.4 papunktį laikyti 3.5 papunkčiu.
. Papildyti II skyrių 51 punktu:
„. Nuostatų 3.4 papunktyje nurodytas lėšas VSDF valdyba iki kalendorinio ketvirčio, kurį šios lėšos gautos VSDF biudžete, antrojo mėnesio 15 dienos perveda į Rezervo fondo sąskaitą.“
. Pakeisti 25 punktą ir jį išdėstyti taip:
„. VSDF valdyba, Nuostatų 5 punkte nustatyta tvarka apskaičiavusi į Rezervo fondą pervestinų lėšų dydį ir nustačiusi Nuostatų 3.4 papunktyje nurodytų į Rezervo fondą perverstinų lėšų dydį, apie tai per 10 darbo dienų raštu informuoja Finansų ministeriją, nurodydama į Rezervo fondą pervestinų lėšų sumą ir numatomą jų pervedimo datą. Į Rezervo fondo sąskaitą pervestas lėšas Finansų ministerija investuoja per protingą laikotarpį, kuris yra ne ilgesnis nei 6 mėnesiai, jei valstybės ižde atidarytose sąskaitose laikomoms Rezervo fondo lėšoms taikomos neigiamos palūkanos. Jei nėra tinkamų investavimo alternatyvų, neinvestuotos Rezervo fondo lėšos gali būti valstybės ižde atidarytose sąskaitose ilgiau, nei nurodyta šiame punkte.“
. Pakeisti 29.1 papunktį ir jį išdėstyti taip:
„. VSDF biudžeto išlaidoms pensijų, ligos, motinystės, nedarbo, nelaimingų atsitikimų darbe ir profesinių ligų socialinio draudimo išmokoms finansuoti, vadovaujantis Lietuvos Respublikos fiskalinės sutarties įgyvendinimo konstituciniu įstatymu, kai dėl didelio ekonomikos nuosmukio ar išskirtinių aplinkybių, kurioms esant pagal 2024 m. balandžio 29 d. Europos Parlamento ir Tarybos reglamentą (ES) 2024/1263 dėl veiksmingo ekonominės politikos koordinavimo ir daugiašalės biudžeto priežiūros, kuriuo panaikinamas Tarybos reglamentas (EB) Nr. 1466/97, taikoma nacionalinė ar bendroji nukrypti leidžianti išlyga (toliau – išlyga pagal Reglamentą (ES) 2024/1263), jų atsiradimo kalendoriniais metais nepakanka VSDF biudžeto atitinkamos valstybinio socialinio draudimo rūšies pajamų. Kai išlyga pagal Reglamentą (ES) 2024/1263 taikoma dėl didelio ekonomikos nuosmukio, Rezervo fondo lėšos gali būti naudojamos išlygos pagal Reglamentą (ES) 2024/1263 taikymo kalendoriniais metais ir dar dvejus po jų einančius metus, jeigu išlygos pagal Reglamentą (ES) 2024/1263 taikymas pratęsiamas ir vis dar nepakanka atitinkamos valstybinio socialinio draudimo rūšies VSDF biudžeto pajamų. Kitais atvejais Rezervo fondo lėšos gali būti naudojamos tik išlygos pagal Reglamentą (ES) 2024/1263 taikymo kalendoriniais metais;“.
. Pakeisti 30 punktą ir jį išdėstyti taip:
„. Nuostatų 29.1 papunktyje nurodytu atveju VSDF taryba teikia pasiūlymus Lietuvos Respublikos socialinės apsaugos ir darbo ministerijai dėl Rezervo fondo panaudojimo, o Vyriausybė Socialinės apsaugos ir darbo ministerijos teikimu priima nutarimą dėl lėšų iš Rezervo fondo skyrimo.“
. Pakeisti 32 punktą ir jį išdėstyti taip:
„. Jei po išlygos pagal Reglamentą (ES) 2024/1263 taikymo kalendorinių metų einančiais pirmais ar antrais metais planuojamos subalansuotos atitinkamos valstybinio socialinio draudimo rūšies VSDF biudžeto pajamos ir išlaidos, kalendorinių metų pabaigoje likusios nepanaudotos Nuostatų 29.1 papunktyje nurodytais tikslais leistos naudoti Rezervo fondo lėšos grąžinamos į Rezervo fondo sąskaitą iki kitų kalendorinių metų balandžio 30 d.“
. Pakeisti 34 punktą ir jį išdėstyti taip:
„. Rezervo fondo lėšos audituojamos atliekant valstybės socialinių fondų metinių ataskaitų rinkinio auditą Lietuvos Respublikos viešojo sektoriaus atskaitomybės įstatyme nustatyta tvarka.“

